ฟิลเลอร์ถูกจำแนกตามระยะเวลาในการแสดงผล โดยมี 3 ประเภท
1) ฟิลเลอร์แบบชั่วคราว มีลักษณะโมเลกุลคล้ายกับสารภายในร่างกาย อาการแพ้จะเกิดขึ้นได้ยากเนื่องด้วยเป็นสารที่ร่างกายคุ้นชิน สามารถสลายได้เองตามธรรมชาติ โดยใช้เวลาประมาณ 4-6 เดือน มีความปลอดภัยสูงเป็นที่นิยมสำหรับคนที่กังวลเกี่ยวกับผลกระทบในระยะยาว แต่ก็จะต้องฉีดต่อเนื่องเป็นระยะตามความสามารถของฟิลเลอร์แบบชั่วคราวนั่นเอง
2) ฟิลเลอร์แบบกึ่งถาวร เป็นสารที่ถูกสังเคราะห์ขึ้นมาโดยกระบวนการทางวิทยาศาสตร์ แต่มีคุณลักษณะที่สามารถเข้ากันได้กับเนื้อเยื่อ สามารถสลายได้เองตามธรรมชาติ โดยใช้เวลาประมาณ 1-2 ปี ขึ้นอยู่กับยี่ห้อและความเข้ากันได้ของแต่ละบุคคล อาการแพ้มีโอกาศเกิดขึ้นน้อยมาก ต่างจากฟิลเลอร์แบบชั่วคราวเพียงเล็กน้อยเท่านั้น ได้รับความนิยมสูงด้วยผลลัพธ์ที่อยู่ได้นานกว่าแบบชั่วคราว และยังมีความปลอดภัยในระดับใกล้เคียงกัน
3) ฟิลเลอร์แบบถาวร  เป็นสารจำพวกซิลิโคนเหลว หรือ น้ำมันพาราฟิน ซึ่งจะไม่สามารถสลายได้ด้วยตัวของมันเอง ในระยะยาวอาจจะเกิดการอักเสบบนใบหน้า ตัวฟิลเลอร์อาจจะเกิดการเคลื่อนย้ายภายในใบหน้า ทำให้รูปหน้าเปลี่ยนไป ไม่เป็นธรรมชาติ เหมาะสำหรับบุคคลที่มีงบประมาณน้อย แต่ต้องการผลระยะยาว มีลักษณะคล้ายกับการผ่านตัดเสริมซิลิโคน